Document ID: 31986R0571

ΚΑΝΟΝΙΣΜΟΣ (ΕΟΚ) αριθ. 571/86 ΤΟΥ ΣΥΜΒΟΥΛΙΟΥ της 24ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, του παραρτήματος Ι του κανονισμού (ΕΟΚ) αριθ. 288/82 περί του κοινού καθεστώτος εισαγωγών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πράξη προσχώρησης της Ισπανίας και της Πορτογαλίας, και ιδίως το άρθρο 396 παράγραφος 2, την πρόταση της Επιτροπής, Εκτιμώντας ότι, λόγω της προσχώρησης της Ισπανίας και της Πορτογαλίας, πρέπει να ενταχθούν στο παράρτημα Ι του κανονισμού (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1) οι ποσοτικοί περιορισμοί κατά την εισαγωγή που θα εφαρμόσουν ή θα μπορούν να εφαρμόσουν τα νέα κράτη μέλη έναντι των τρίτων χωρών από την 1η Ιανουαρίου 1986, αφού ληφθούν υπόψη οι μεταβατικές διατάξεις που προβλέπονται σχετικά από την πράξη προσχώρησης 7 ότι, εξάλλου, πρέπει να εξουσιοδοτηθούν αυτά τα κράτη μέλη να διατηρήσουν, όπως και άλλα κράτη μέλη, ορισμένους ποσοστικούς περιορισμούς μέχρις ότου καταστεί δυνατό να ολοκληρωθεί το κοινό καθεστώς εισαγωγής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 288/82 παρεμβάλλονται οι ποσοτικοί περιορισμοί που αναφέρονται στο παράρτημα του παρόντος κανονισμού.
Άρθρο 2
1. Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. 2. Ο παρών κανονισμός εφαρμόζεται από την 1η Ιανουαρίου 1986. Το καθεστώς εισαγωγής στην Ισπανία και την Πορτογαλία που προβλέπεται στο παράρτημα εφαρμόζεται, όσον αφορά τα γεωργικά προϊόντα που υπάγονται στα τμήματα Ι ως IV του κοινού δασμολογίου, από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Φεβρουαρίου 1986.

Labels: 3
18